Avviż Legali Importanti

|

52009PC0509

Proposta għal deċiżjoni tal-Kunsill li temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)  /* KUMM/2009/0509 finali - CNS 2009/0137 */

	[pic] | KUMMISSJONI TAL-KOMUNITAJIET EWROPEJ |Brussel 29.9.2009KUMM(2009) 509 finali2009/0137 (CNS)Proposta għalDEĊIŻJONI TAL-KUNSILLli temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)MEMORANDUM TA’ SPJEGAZZJONI1. Il-Kuntest tal-proposta• Ir-raġunijiet għall-proposta u l-għanijiet tagħhaIl-Kummissjoni qed tikkontribwixxi għad-disponibbiltà tal-funzjonalitajiet il-ġodda tal-SIS II u għalhekk għaż-żamma ta' livell għoli ta' sigurtà fiż-żona ta' ġustizzja, libertà u sigurtà. Hija qed tfittex li tagħti lill-iżvilupp tal-SIS II impetu ġdid wara l-perjodu ta' analiżi u tiswija li matulu numru konsiderevoli ta' diffikultajiet u żbalji magħrufa ssewwew filwaqt li ġew jew imfassla jew implimentati soluzzjonijiet sabiex jirrimedjaw għalihom.Din il-proposta, u proposta għal Regolament dwar l-istess suġġett, għandhom l-għan li jwaqqfu lid-Deċiżjoni 2008/839/ĠAI li tirregola l-migrazzjoni mis-Sistema tal-Informazzjoni ta' Schengen fil-forma kurrenti tagħha (SIS 1+) għas-Sistema tal-Informazzjoni ta' Schengen tat-tieni ġenerazzjoni (SIS II) milli tiskadi qabel mal-migrazzjoni tkun saret teknikament fattibbli. Minbarra dan, din il-proposta tassigura l-flessibbiltà legali għall-iżvilupp tal-SIS II permezz ta' xenarju tekniku alternattiv tal-SIS 1+ RE, fil-każ li ssir bidla għal dan ix-xenarju.Fl-istess waqt, sabiex tiġi assigurata l-ġestjoni effiċjenti tal-iżvilupp u l-migrazzjoni tal-SIS II, Bord Globali tal-Ġestjoni tal-Programm (“GPMB”) qed jitwaqqaf bħala grupp ta' esperti għall-ġestjoni u l-koordinazzjoni mtejba tal-programm globali SIS II u l-attivitajiet relatati b'mod ġenerali, flimkien mal-konsistenza bejn l-iżviluppi tas-sistemi ċentrali u nazzjonali. Din il-proposta hija konsistenti mal-Konklużjonijiet tal-Kunsill tal-4-5 ta' Ġunju 2009 li stiednu lill-Kummissjoni, filwaqt li tibni fuq l-esperjenza miksuba, u mil-lezzjonijiet li ttieħdu, mill-approċċ tal-ġestjoni tal-programmi tal-SIS II globali stabbilit mill-Konklużjonijiet tal-Kunsill tas-26-27 ta' Frar 2009 u f'konformità mal-qafas legali, sabiex tippreżenta approċċ ta' ġestjoni mtejjeb għall-istruttura tal-ġestjoni tal-proġetti tal-SIS II.It-trasparenza tal-proċess tal-iżvilupp tal-SIS II għall-Parlament Ewropew qed tinżamm permezz tal-obbligu eżistenti ta' rappurtar.• Kuntest ĠeneraliIs-Sistema ta’ Informazzjoni ta’ Schengen (SIS) stabbilita skont id-dispożizzjonijiet tat-Titolu IV tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali tal- kontrolli fil-fruntieri komuni tagħhom (il-Konvenzjoni ta’ Schengen), u l-iżvilupp ulterjuri tagħha, SIS 1+, jikkostitwixxu għodda essenzjali għall-applikazzjoni tad-dispożizzjonijiet tal- acquis ta’ Schengen kif inhu integrat fil-kuntest tal-Unjoni Ewropea.L-iżvilupp tat-tieni ġenerazzjoni tal-SIS (SIS II) ġie fdat f’idejn il-Kummissjoni b’mod konformi mar-Regolament tal-Kunsill (KE) Nru 2424/2001 u mad-Deċiżjoni tal-Kunsill 2001/886/ĠAI tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II). L-SIS II se tieħu post l-SIS 1+. L-iżvilupp tas-SIS II jikkunsidra l-aħħar żviluppi fil-qasam tat-teknoloġija tal-informazzjoni u jippermetti l-introduzzjoni ta’ funzjonalitajiet ġodda.Dispożizzjonijiet dwar l-istabbiliment, it-tħaddim u l-użu ta' SIS II huma mniżżla fir-Regolament (KE) Nru. 1987/2006 tal-Parlament Ewropew u tal-Kunsill[1] tal-20 ta' Diċembru 2006 dwar l-istabbiliment, it-tħaddim u l-użu ta' Sistema ta' Informazzjoni ta' Schengen tat-tieni ġenerazzjoni (SIS II) u d-Deċiżjoni tal-Kunsill 2007/533/ĠAI[2] tat-12 ta' Ġunju 2007 dwar l-istabbiliment, it-tħaddim u l-użu tas-Sistema ta' Informazzjoni ta' Schengen tat-tieni ġenerazzjoni (SIS II). Dawn l-istrumenti jipprevedu li jkunu applikabbli biss għall-Istati Membri li jipparteċipaw fl-SIS 1+ mid-dati li għandhom jiġu stabbiliti mill-Kunsill, li jaġixxi bl-unanimità tal-Membri tiegħu li jirrappreżentaw il-gvernijiet tal-Istati Membri li jipparteċipaw fl-SIS 1+. Imbagħad, dawn għandhom jieħdu post id-dispożizzjonijiet tal- acquis ta’ Schengen li jirregolaw l-SIS 1+, b’mod partikolari d-dispożizzjonijiet rilevanti fil-Konvenzjoni ta’ Schengen.Qabel ma jseħħ dan, l-utenti tas-sistema preżenti SIS 1+ se jkollhom jaqilbu għas-sistema SIS II. Għalhekk tfassal qafas legali għall-migrazzjoni mill-SIS 1+ għall-SIS II. Sabiex jonqsu r-riskji ta' interruzzjonijiet fis-servizz matul iż-żmien tal-migrazzjoni, arkitettura teknika provviżorja għall-operazzjonijiet tal-SIS 1+ se tippermetti li l-SIS 1+ u ċerti partijiet tekniċi tal-arkitettura tal-SIS II joperaw b'mod parallel għal perjodu ta' tranżizzjoni.Iż-żmien previst għall-istrumenti kurrenti tal-migrazzjoni, u b'mod partikolari d-data li fiha jiskadu li hija fil-preżent stabbilita bħala mhux aktar tard mit-30 ta' Ġunju 2010, ma jidhirx li għadu realistiku. Din il-proposta, għaldaqstant, għandha l-għan li twaqqaf milli tiskadi d-Deċiżjoni tal-Kunsill 2008/839/ĠAI qabel ma sseħħ il-migrazzjoni. Ir-rwol tal-GPMB jkun li jaġixxi bħala l-punt fokali bejn l-atturi u l-partijiet interessati involuti fl-iżvilupp tal-SIS II. B'mod partikolari, huwa jippermetti lill-Kummissjoni u l-Istati Membri sabiex jikkoordinaw il-programm globali b'mod konsistenti mar-responsabbiltajiet u l-attivitajiet rispettivi tagħhom fir-rigward tal-proġetti ċentrali u nazzjonali tal-SIS II.Filwaqt li żżomm l-allokazzjoni bażika tar-responsabbiltajiet bejn il-Kummissjoni, Franza u l-Istati Membri li qed jieħdu sehem, kif diġà hemm fl-istrumenti li għandhom jiġu emendati, din il-proposta tissimplifika l-proċessi tal-ġestjoni.• Id-dispożizzjonijiet fis-seħħ fil-qasam tal-proposta-  Il-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali tal-kontrolli fuq il-fruntieri komuni tagħhom[3] (il-Konvenzjoni ta’ Schengen);-  Ir-Regolament tal-Kunsill (KE) Nru 2424/2001 tas-6 ta’ Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II)[4] kif emendat bir-Regolament tal-Kunsill (KE) 1988/2006 tal-21 ta’ Diċembru 2006[5];-  Id-Deċiżjoni tal-Kunsill 2001/886/ĠAI tas-6 ta’ Diċembru 2001[6] dwar l-iżvilupp tat-tieni ġenerazzjoni tas-sistema ta' informazzjoni ta' Schengen (SIS II) kif emendata bid-Deċiżjoni tal-Kunsill 2006/1007/ĠAI tal-21 ta’ Diċembru 2006[7];-  Ir-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ Informazzjoni ta’ Schengen tat-tieni ġenerazzjoni (SIS II) ;-  Id-Deċiżjoni tal-Kunsill Nru. 2007/533/JHA tat-12 ta’ Ġunju 2007 dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-Tieni Ġenerazzjoni (SIS II) ;-  Ir-Regolament (KE) Nru 1986/2006 tal-Parlament Ewropew u tal-Kunsill tal-20 ta' Diċembru 2006 dwar l-aċċess għas-Sistema ta’ Informazzjoni ta' Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta’ reġistrazzjoni tal-vetturi[8];-  Id-Deċiżjonijiet tal-Kummissjoni 2007/170/KE u 2007/171/KE tas-16 ta’ Marzu 2007 li jistipulaw ir-rekwiżiti tan-netwerk għas-Sistema ta’ Informazzjoni ta’ Schengen II[9];-  Ir-Regolament tal-Kunsill (KE) Nru 189/2008 tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ informazzjoni ta’ Schengen (SIS II)[10];-  Id-Deċiżjoni tal-Kunsill 2008/173/KE tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)[11];-  Ir-Regolament tal-Kunsill (KE) Nru 1104/2008 tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[12];-  Id-Deċiżjoni tal-Kunsill 2008/839/ĠAI tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[13].• Il-konsistenza ma' politiki u għanijiet oħra tal-UnjoniMhux applikabbli.2. Il-konsultazzjoni mal-partijiet interessati u l-valutazzjoni tal-impatt• Il-Konsultazzjoni mal-partijiet interessatiL-esperti tal-Istati Membri huma involuti mill-qrib fl-iżvilupp tal-SIS II, b’mod partikolari fil-qafas tal-Kumitat tal-SIS-VIS. Minbarra dan, l-iżvilupp tal-SIS II diġà ġie diskuss fil-qafas tal-korpi ta' tħejjija tal-Kunsill. Il-Konklużjonijiet tal-Kunsill tal-4-5 ta' Ġunju 2009 jistiednu lill-Kummissjoni sabiex tressaq mill-aktar fis possibbli, iżda mhux aktar tard minn Ottubru 2009, proposti leġiżlattivi sabiex jiġu emendati l-istrumenti tal-migrazzjoni.• Sommarju tat-tweġibiet u ta’ kif tqiesuDin il-proposta tieħu f'kunsiderazzjoni r-riżultat ta' diskussjonijiet estensivi mal-Istati Membri, speċjalment fil-qafas tal-Kumitat tal-Artikolu 36.• Ġbir u użu ta' għarfien espertMa ntużax għarfien espert estern għat-tħejjija ta’ din il-proposta.• Valutazzjoni tal-impattL-ebda Valutazzjoni tal-Impatt mhi meħtieġa għal din il-proposta għal Deċiżjoni tal-Kunsill li mhix inkluża fil-Programm Annwali Leġiżlattiv u ta' Ħidma tal-Kummissjoni (CLWP) u għaliex hija l-kontinwazzjoni ta' proġett tekniku mingħajr impatti ekonomiċi, soċjali u ambjentali identifikabbli b'mod ċar.3. Elementi legali tal-proposta• Taqsira tal-azzjonijiet propostiL-għan tal-proposta preżenti huwa li ma titħalliex tiskadi d-Deċiżjoni tal-Kunsill 2008/839/ĠAI qabel il-migrazzjoni, li tiġi assigurata l-flessibilità legali għal xenarju tekniku alternattiv sabiex jinkisbu l-funzjonalitajiet tal-SIS II fuq il-bażi tal-SIS 1+, fil-każ li jidħol fis-seħħ dan ix-xenarju, u sabiex il-ġestjoni tal-iżvilupp u l-migrazzjoni tal-SIS II, b'mod partikolari fir-rigward tal-koordinazzjoni bejn il-proġetti tal-Kummissjoni u l-Istati Membri, ikunu effiċjenti kemm jista' jkun. Sabiex jinkiseb dan l-aħħar għan, il-GPMB qed jitwaqqaf bħala grupp ta' esperti fil-livell tal-programm globali.• Bażi legaliIl-bażijiet legali għal din id-Deċiżjoni huma l-Artikoli 30(1) (a) u (b), 31(1)(a) u (b) u 34(2) (c) tat-Trattat dwar l-Unjoni Ewropea kif jikkonċerna l-koperazzjoni operattiva bejn l-awtoritajiet kompetenti tal-Istati Membri fir-rigward tal-prevenzjoni, l-iskoperta u l-investigazzjoni ta’ reati kriminali, kif ukoll il-ġbir, il-ħażna, l-ipproċessar, l-analiżi u l-iskambju ta’ informazzjoni rilevanti. Barra dan, din il-proposta għandha x'taqsam mal-iffaċilitar u t-tħaffif ta’ koperazzjoni bejn ministeri u awtoritajiet ġuridiċi jew ekwivalenti kompetenti tal-Istati Membri, inkluża, fejn ikun xieraq, il-koperazzjoni permezz tal-Eurojust.• Prinċipju tas-sussidjarjetàIl-proposta tirrispetta l-prinċipju tas-sussidjarjetà fis-sens li l-għan prinċipali tal-azzjoni proposta, jiġifieri l-migrazzjoni mill-SIS 1+ għall-SIS II, ma tistax tinkiseb mill-Istati Membri individwalment.• Prinċipju ta' proporzjonalitàIl-proposta preżenti ma tmurx lil hinn minn dak li hu meħtieġ sabiex jintlaħaq l-għan tagħha. Hija tikkonforma mal-prinċipju tal-proporzjonalità peress li l-attivitajiet tal-Kummissjoni huma ristretti għall-elementi ċentrali tal-SIS II, għall-attivitajiet ta’ koordinazzjoni u għall-forniment ta’ għodda teknika li tippermetti l-iskambju b’suċċess tad-dejta tal-SIS 1+ bejn l-SIS 1+ u l-SIS II ('il-konvertitur'). Minbarra dan, il-GPMB diġà jeżisti bħala struttura ta' konsultazzjoni informali għall-finijiet tal-koordinazzjoni mitluba mil-istrumenti eżistenti. Il-koordinazzjoni bejn il-Kummissjoni u l-Istati Membri hija neċessarja sabiex jiġi assigurat is-suċċess globali tal-SIS II.• Għażla tal-istrumentiDeċiżjoni tal-Kunsill hija l-unika forma legali disponibbli biex tippostponi d-data li fiha tiskadi d-Deċiżjoni tal-Kunsill 2008/839/ĠAI, kif stabbilita oriġinarjament. Għall-bqija ta' din il-proposta, Deċiżjoni tal-Kunsill hija l-aktar strument xieraq għall-azzjoni proposta fid-dawl tal-ħtieġa li jiġu applikati regoli u proċessi uniformi għall-ġestjoni u l-migrazzjoni tal-iżvilupp tal-SIS II. Id-dispożizzjonijiet stipulati f'din id-Deċiżjoni huma preċiżi u inkondizzjonali.Deċiżjoni ta' qafas mhix l-istrument xieraq billi l-proposta ma tinvolvi l-ebda approssimazzjoni tal-liġijiet tal-Istati Membri.Minħabba n-natura ta’ żewġ pilastri tal-SIS II, Regolament tal-Kunsill ibbażat fuq l-Artikolu 66 tat-Trattat tal-KE għandu jikkomplementa d-Deċiżjoni tal-Kunsill li qed tiġi proposta.4. Implikazzjonijiet baġitarjiIr-Regolament tal-Kunsill (KE) Nru 2424/2001 u d-Deċiżjoni tal-Kunsill 2001/886/ĠAI dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni stabbilixxa li l-infiq involut fl-iżvilupp tas-SIS II għandu jitħallas mill-baġit ġenerali tal-Unjoni Ewropea.Bl-istess mod, skont l-Artikolu 5 tar-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 u skont l-Artikolu 5 tad-Deċiżjoni tal-Kunsill Nru 533/2007 tat-12 ta’ Ġunju 2007 l-ispejjeż għall-istabbiliment, għat-tħaddim u għall-manutenzjoni tal-SIS II Ċentrali u għall-infrastruttura tal-komunikazzjoni għandhom jitħallsu mill-baġit ġenerali tal-Unjoni Ewropea. L-ispejjeż għall-istabbiliment, it-tħaddim u ż-żamma ta’ kull N. SIS II għandhom jitħallsu mill-Istat Membru kkonċernat.Taħt l-Artikolu 15 tar-Regolament (KE) Nru 1104/2008 u d-Deċiżjoni tal-Kunsill 2008/839/ĠAI kif kienu fformulati s'issa, spejjeż addizzjonali għall-miżuri ta' migrazzjoni, l-ittestjar, il-manutenzjoni u l-iżvilupp fil-livell ċentrali (l-SIS II Ċentrali u l-Infrastruttura tal-Komunikazzjoni) ġew allokati għall-baġit ġenerali tal-Unjoni Ewropea wkoll. L-ispejjeż tal-ittestjar, tal-migrazzjoni, tal-manutenzjoni u tal-iżvilupp tas-sistemi nazzjonali, inkluż l-N.SIS II, għandhom jitħallsu minn kull Stat Membru kkonċernat.Il-proposta preżenti ma timmodifikax din l-istruttura bażika. Madankollu, hija se testendi l-bażi legali eżistenti li kienet diġà ġiet stabbilita fir-Regolament (KE) Nr 1104/2008 u d-Deċiżjoni tal-Kunsill 2008/839/ĠAI sabiex tkopri l-perjodu ta' wara t-30 ta' Ġunju 2010 sal-migrazzjoni. Minbarra dan, l-ispejjeż li jirriżultaw mil-laqgħat tal-GPMB li qed jiġi stabbilit minn din il-proposta, inklużi l-ispejjeż għall-membri u l-esperti li jattendu, jinġarru mill-baġit ġenerali tal-Unjoni Ewropea. L-approprjazzjonijiet neċessarji sabiex jiġu koperti l-ispejjeż li jirriżultaw mil-laqgħat tal-GPMB se jiġu mill-approprjazzjonijiet li huma bħalissa previsti fl-Ipprogrammar Finanzjarju 2010-2013 għas-Sistema tal-Informazzjoni ta' Schengen (SIS II).L-ispejjeż li jinqalgħu minħabba l-attivitajiet fuq il-livell tal-SIS 1+, inklużi l-attivitajiet supplementari ta' Franza, għan-nom tal-Istati Membri (tal-SIS 1+), għandhom jitħallsu skont l-Artikolu 119 tal-Konvenzjoni ta’ Schengen. Dan l-Artikolu jistipula li l-ispejjeż tal-istallazzjoni u tat-tħaddim tal-funzjoni tal-appoġġ tekniku tal-SIS 1+, kif imsemmi fl-Artikolu 92 (3) tal-Konvenzjoni, inkluż l-ispejjeż tal-linji li jikkollegaw it-taqsimiet nazzjonali tas-Sistema ta’ Informazzjoni ta’ Schengen mal-funzjoni tal-appoġġ tekniku, għandhom jitħallsu b’mod konġunt mill-Istati Membri, filwaqt li l-ispejjeż sabiex tiġi stallata u titħaddem it-taqsima nazzjonali tas-Sistema ta’ Informazzjoni ta’ Schengen għandhom jitħallsu minn kull Stat Membru individwali.Il-Kummissjoni ppreparat dikjarazzjoni finanzjarja li qed tkun annessa ma’ din il-proposta.5. Informazzjoni addizzjonali• Emenda tal-leġiżlazzjoni eżistentiL-adozzjoni tal-proposta se tinvolvi l-emendar tad-Deċiżjoni tal-Kunsill 2008/839/ĠAI.• Klawżola ta’ analiżi/reviżjoni/estinzjoniDin il-proposta fiha klawżola ta’ estinzjoni modifikata. Id-data li fiha din tiskadi għandha tiġi stabbilita mill-Kunsill, li jaġixxi skont l-Artikolu 71(2) tad-Deċiżjoni tal-Kunsill Nru 2007/533/ĠAI.• SkedaDin id-Deċiżjoni tal-Kunsill għandha tiġi adottata mhux aktar tard minn Ġunju 2010 sabiex jiġu żgurati l-kontinwità tal-preparazzjonijiet u t-twettiq f'waqtu tal-attivitajiet ikkonċernati.2009/0137 (CNS)Proposta għalDEĊIŻJONI TAL-KUNSILLli temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)IL-KUNSILL TAL-UNJONI EWROPEA,Wara li kkunsidra t-Trattat dwar l-Unjoni Ewropea, u partikolarment l-Artikolu 30 (1)(a) u (b), l-Artikolu 31 (1)(a) u (b) u l-Artikolu 34(2)(c) tiegħu,Wara li kkunsidra l-proposta mill-Kummissjoni[14],Wara li kkunsidra l-opinjoni tal-Parlament Ewropew[15],Billi:1.  Is-Sistema ta' Informazzjoni ta' Schengen tat-tieni ġenerazzjoni (SIS II) ġiet stabbilita bir-Regolament (KE) Nru 1987/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta' Schengen tat-tieni ġenerazzjoni (SIS II)[16] u bid-Deċiżjoni tal-Kunsill 2007/533/ĠAI tat-12 ta' Ġunju 2007, dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni ġenerazzjoni (SIS II)[17].2.  Il-kundizzjonijiet, proċeduri u responsabbiltajiet applikabbli għall-migrazzjoni mill-SIS 1+ għall-SIS II huma stabbiliti fir-Regolament tal-Kunsill (KE) Nru 1104/2008 tal-24 ta' Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[18] u d-Deċiżjoni tal-Kunsill 2008/839/ĠAI tal-24 ta' Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)[19]. Madankollu, dawn l-istrumenti se jiskadu mhux aktar tard mit-30 ta' Ġunju 2010.3.  Il-prekundizzjonijiet għall-migrazzjoni mhumiex se jiġu ssodisfati sat-30 ta' Ġunju 2010. Sabiex l-SIS II tkun tista' ssir operattiva kif mitlub mir-Regolament (KE) 1987/2006 u d-Deċiżjoni 2007/533/ĠAI, ir-Regolament (KE) Nru 1104/2008 u d-Deċiżjoni 2008/839/ĠAI għandhom għalhekk ikomplu japplikaw sakemm tkun tlestiet il-migrazzjoni.4.  Il-Kummissjoni u l-Istati Membri għandhom ikomplu jikkoperaw mill-qrib matul il-passi kollha tal-migrazzjoni sabiex il-proċess ikun jista' jitlesta. Għandu jitwaqqaf grupp ta' esperti sabiex iwieżen l-istruttura organizzattiva preżenti.5.  Il-Kummissjoni għandha tibqa’ responsabbli għall-SIS II Ċentrali u għall-infrastruttura tal-komunikazzjoni tagħha. Huwa meħtieġ li tinżamm u fejn ikun xieraq, li tkompli tiġi żviluppata, l-SIS II Ċentrali u l-infrastruttura tal-komunikazzjoni tagħha. L-iżvilupp addizzjonali tal-SIS II Ċentrali għandu jinkludi dejjem il-korrezzjoni tal-iżbalji. Il-Kummissjoni għandha tipprovdi l-koordinazzjoni u l-appoġġ għall-attivitajiet konġunti.6.  Pjan tekniku ta' kontinġenza għall-kisba tal-funzjonalitajiet tal-SIS II għandu jkun previst. Id-deskrizzjoni tal-komponenti tekniċi tal-arkitettura tal-migrazzjoni għaldaqstant għandha tiġi adattata sabiex tagħmel possibbli soluzzjoni teknika oħra dwar l-iżvilupp tal-SIS II Ċentrali.7.  L-Istati Membri għandhom jibqgħu responsabbli għas-sistemi nazzjonali tagħhom (N.SIS II). Huwa meħtieġ li l-N.SIS II jinżammu u, fejn ikun xieraq, ikomplu jiġu żviluppati.8.  Franza għandha tibqa' responsabbli għas-C.SIS.9.  Peress li l-għanijiet tal-azzjoni li trid tittieħed, jiġifieri t-twaqqif ta’ arkitettura temporanja tal-migrazzjoni u l-migrazzjoni tad-dejta mill-SIS 1+ għall-SIS II, ma jistgħux jintlaħqu b’mod suffiċjenti mill-Istati Membri u, għalhekk, minħabba l-iskala u l-effetti tal-azzjoni, jistgħu jintlaħqu aħjar fuq livell ta’ Komunità, il-Komunità tista' tadotta miżuri skont il-prinċipju tas-sussidjarjetà, kif stabbilit fl-Artikolu 5 tat-Trattat li jistabbilixxi l-Komunitajiet Ewropej u msemmi fl-Artikolu 2 tat-Trattat dwar l-Unjoni Ewropea. Skont il-prinċipju tal-proporzjonalità, din id-Deċiżjoni ma teċċedix dak li hu neċessarju biex jintlaħqu dawk l-għanijiet.10.  Ir-Renju Unit qiegħed jieħu sehem f'din id-deċiżjoni, f'konformità mal-Artikolu 5 tal-Protokoll li jintegra l- acquis ta' Schengen fil-qafas tal-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u l-Artikolu 8(2) tad-Deċiżjoni tal-Kunsill 2000/365/KE tad-29 ta' Mejju 2000, dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi disposizzjonijiet tal- acquis ta' Schengen[20].11.  L-Irlanda qiegħda tieħu sehem f'din id-Deċiżjoni, f'konformità mal-Artikolu 5 tal-Protokoll li jintegra l- acquis ta' Schengen fil-qafas tal-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u l-Artikolu 6(2) tad-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tiehu sehem f'xi disposizzjonijiet tal- acquis ta' Schengen[21].12.  Din id-Deċiżjoni hija mingħajr preġudizzju għall-arranġamenti għall-parteċipazzjoni parzjali tar-Renju Unit u tal-Irlanda fl- acquis ta’ Schengen, kif definiti rispettivament bid-Deċiżjoni tal-Kunsill 2000/365/KE u bid-Deċiżjoni 2002/192/KE.13.  Fir-rigward tal-Iżlanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal- acquis ta’ Schengen skont it-tifsira tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn tal-aħħar fl-implimentazzjoni, l-applikazzjoni u l-iżvilupp tal- acquis ta’ Schengen[22], li jaqgħu fil-qasam indikat fl-Artikolu 1, punt G tad-Deċiżjoni tal-Kunsill 1999/437/KE tas-17 ta’ Mejju 1999[23] dwar ċerti arranġamenti għall-applikazzjoni ta’ dak il-Ftehim.14.  Fir-rigward tal-Iżvizzera, din id-Deċiżjoni tikkostitwixxi żvilupp fid-dispożizzjonijiet tal- acquis ta’ Schengen skont it-tifsira tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-impliemtazzjoni, fl-applikazzjoni u fl-iżvilupp tal- acquis ta’ Schengen[24], li jaqgħu fl-ambitu indikat fl-Artikolu 1, il-punt G tad-Deċiżjoni tal-Kunsill 1999/437/KE li jinqara flimkien mal-Artikolu 3 tad-Deċiżjoni tal-Kunsill 2008/149/ĠAI[25] dwar il-konklużjoni ta' dak il-Ftehim f’isem l-Unjoni Ewropea.15.  Fir-rigward ta’ Liechtenstein, din id-Deċiżjoni tikkostitwixxi żvilupp tad-dispożizzjonijiet tal- acquis ta’ Schengen skont it-tifsira tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein mal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, fl-applikazzjoni u fl-iżvilupp tal-acquis ta’ Schengen, li jaqgħu fil-qasam imsemmi fl-Artikolu 1, il-punt G tad-Deċiżjoni tal-Kunsill 1999/437/KE tas-17 ta' Mejju 1999 li jinqara flimkien mal-Artikolu 3 tad-Deċiżjoni tal-Kunsill 2008/262/KE tat-28 ta’ Frar 2008 dwar l-iffirmar, f’isem l-Unjoni Ewropea, u dwar l-applikazzjoni proviżorja ta’ ċerti dispożizzjonijiet ta' dak il-Protokoll[26],ADOTTA DIN ID-DEĊIŻJONI:'Artikolu 1Id-Deċiżjoni 2008/839/ĠAI hija emendata skont kif ġej:(1) Fl-Artikolu 4, il-frażi ta' introduzzjoni hija sostitwita b'dan li ġej:“Sabiex tiġi assigurata l-migrazzjoni mill-SIS 1+ għall-SIS II, il-komponenti li ġejjin għandhom ikunu disponibbli safejn possibbli:”(2) Fl-Artikolu 10, il-paragrafu 3 huwa sostitwit b'dan li ġej:"3. Il-konvertitur għandu jaqleb id-dejta f’żewġ direzzjonijiet bejn is-C.SIS u s-SIS II Ċentrali u jżomm is-C.SIS u s-SIS II Ċentrali sinkronizzati.”(3) Fl-Artikolu 11, il-paragrafu 2 huwa sostitwit b'dan li ġej:"2. L-Istati Membri li qed jipparteċipaw fis-SIS 1+ għandhom jemigraw mill-N.SIS għall-N.SIS II billi jużaw l-arkitettura temporanju għall-migrazzjoni, bl-appoġġ ta’ Franza u tal-Kummissjoni.(4) L-Artikolu 17a li ġej qed jiġi miżjud:"Artikolu 17aBord Globali tal-Ġestjoni tal-Programm1. Bla ħsara għar-responsabbiltajiet u l-attivitajiet rispettivi tal-Kummissjoni, Franza, u l-Istati Membri li jipparteċipaw fl-SIS 1+, grupp ta' esperti tekniċi, imsejjaħ il-“Bord Globali tal-Ġestjoni tal-Programm” (minn hawn 'il quddiem il-“GPMB”), huwa b'dan imwaqqaf. Il-GPMB għandu jipprovdi forum għall-koordinazzjoni tal-proġetti ċentrali u nazzjonali tal-SIS II.2. Il-GPMB għandu jikkonsisti minn massimu ta' 10 esperti. Massimu ta' tmien esperti u numru ugwali ta' sostituti għandhom jiġu nnominati mill-Istati Membri li jaġixxu fi ħdan il-Kunsill. Żewġ esperti u żewġ sostituti għandhom jiġu nnominati mid-Direttur Ġenerali tad-Direttorat Ġenerali responsabbli tal-Kummissjoni minn fost l-uffiċjali tal-Kummissjoni. L-uffiċjali l-oħra tal-Kummissjoni li jkollhom interess fil-proċeduri jistgħu jattendu l-laqgħat tal-GPMB.3. Il-GPMB jista' jistieden esperti oħra biex jieħdu sehem fil-laqgħat tal-GPMB kif xieraq sabiex ikun jista' jwettaq l-għan tiegħu kif stabbilit fil-paragrafu 1.4. Il-GPMB għandu jiltaqa' fl-uffiċċji tal-Kummissjoni. Is-segretarjat tiegħu għandu jiġi pprovdut mill-Kummissjoni.5. Il-GPMB għandu jfassal it-termini ta' referenza tiegħu stess. Dawn għandhom jidħlu fis-seħħ wara li tingħata opinjoni favorevoli mid-Direttur Ġenerali tad-Direttorat Ġenerali responsabbli tal-Kummissjoni.6. Bla ħsara għall-Artikolu 15(2), l-ispejjeż amministrattivi u l-ispejjeż tal-ivvjaġġar li jirriżultaw mill-attivitajiet tal-GPMB għandhom jinġarru mill-baġit ġenerali tal-Unjoni Ewropea, safejn dawn ma jkunux irrimborsati minn sorsi oħra. Fir-rigward tal-ispejjeż tal-ivvjaġġar tal-esperti fil-GPMB nnominati mill-Istati Membri li jaġixxu fi ħdan il-Kunsill u esperti mistiedna skont il-paragrafu 3 ta' dan l-Artikolu li jirriżultaw f'konnessjoni mal-ħidma tal-GPMB, ir-'Regoli dwar ir-rimbors tal-ispejjeż li jsiru minn persuni minn barra l-Kummissjoni mistiedna sabiex jattendu laqgħat f'kapaċità ta' esperti' tal-Kummissjoni għandhom japplikaw.”(5) Fl-Artikolu 19, l-aħħar sentenza hija sostitwita b’dan li ġej:“Din għandha tiskadi fid-data li għandha tiġi stabbilita mill-Kunsill, li jaġixxi skont l-Artikolu 71(2) tad-Deċiżjoni Nru 533/2007/ĠAI.”Artikolu 2Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA1. L-ISEM TAL-PROPOSTA:Din id-dikjarazzjoni takkumpanja żewġ proposti leġiżlattivi:Il-Proposta għal Regolament tal-Kunsill li jemenda r-Regolament (KE) Nru 1104/2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)Il-Proposta għal Deċiżjoni tal-Kunsill li temenda d-Deċiżjoni 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)2. QAFAS ABM / ABBQasam/Oqsma ta' Politika konċernat(i) u Attività/Attivitajiet assoċjata/i:Titolu 18: Iż-żona tal-ħelsien, is-sigurtà u l-ġustizzjaKapitolu 18 02: Solidarjetà – Fruntieri esterni, politika tal-viża u l-moviment liberu tan-nies3. LINJI TAL-BAĠIT3.1. Linji tal-Baġit (linji operattivi u linji ta’ assistenza teknika u amministrattiva relatati (ex- linji B..A) li jinkludu l-intestaturi:18.02.04 01 – is-Sistema ta’ Informazzjoni ta’ Schengen (SIS II)3.2. Tul ta' żmien tal-azzjoni u tal-impatt finanzjarju:Billi dawn l-istrumenti ta' emeda jestendu d-data tat-tmiem prevista fl-istrumenti li qed jiġu emendati, se jitqiesu biss l-ispejjeż ikkawżati miż-żieda fiż-żmien tal-fażi ta' żvilupp u migrazzjoni wara t-30 ta' Ġunju 2010. Dan jeskludi l-ispejjeż li għandhom jiġu impenjati sat-30 ta' Ġunju 2010.L-ispejjeż operattivi ffinanzjati fuq bażi legali oħra, bħal b'mod partikolari r-Regolament (KE) Nru 1987/2006 u d-Deċiżjoni 2007/533/ĠAI tal-20 ta' Diċembru 2006 dwar it-twaqqif, l-operat u l-użu tal-SIS II, huma esklużi wkoll.L-approprjazzjonijiet għall-impenji li jirriżultaw min dawn l-istrumenti ta' emenda huma previsti għall-perjodu mit-30 ta' Ġunju 2010 sal-migrazzjoni, u għalhekk it-tmiem, tal-istrumenti fil-pakkett ipprogrammat sabiex ikopri l-finanzjament tas-sistemi tal-IT fuq skala kbira.3.3. Il-karatteristiċi baġitarji (żid il-linji jekk meħtieġ) :Linja tal-baġit | Tip ta’ nefqa | Ġdid | Kontribuzzjoni tal-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |18 02 04 01 | Mhux obb. | Diff[27] | LE | LE | LE | 3a |4. TAQSIRA TAR-RIŻORSI4.1. Riżorsi finanzjarji4.1.1. Ġabra fil-qosor tal-approprjazzjonijiet ta’ impenji (AI) u l-approprjazzjonijiet tal-ħlasijiet (AĦ)EUR miljuni (sa tliet ċifri wara l-punt deċimali)Tip ta’ nefqa | Taqsima nru | 2010 | 2011 | 2012 | Total |Nefqa operattiva[28] |Approprjazzjonijiet għall-Impenji (AI) | 8.1. | a | 6.566 | 6.284 | 0 | 12.850 |Approprjazzjonijiet għall-Ħlasijiet (AĦ) | b | 4.924 | 6.355 | 1.571 | 12.850 |Nefqa amministrattiva fi ħdan l-ammont ta' referenza[29] |Assistenza teknika u amministrattiva (NDA) | 8.2.4. | c |AMMONT TOTALI TA' REFERENZA |Approprazzjonijiet għall-Impenji | a+c | 6.566 | 6.284 | 12.850 |Approprjazzjonijiet għall-Ħlasijiet | b+c | 4.924 | 6.355 | 1.571 | 12.850 |Nefqa amministrattiva mhux inkluża fl-ammont ta' referenza[30] |Riżorsi umani u nefqa assoċjata (NDA) | 8.2.5. | d | 2.593 | 3.890 | 6.483 |L-ispejjeż amministrattivi, minbarra r-riżorsi umani u l-ispejjeż li għandhom x’jaqsmu magħhom, mhux inklużi fl-ammont ta’ referenza (AMD) | 8.2.6. | e | 0.177 | 0.241 | 0.418 |Total indikattiv tan-nefqa tal-intervent |TOTAL tal-AI, inkluż l-infiq tar-Riżorsi Umani | a+c+d+e | 9.336 | 10.415 | 19.751 |TOTAL tal-AI, inklużi l-ispejjeż tar-Riżorsi Umani | b+c+d+e | 7.694 | 10.486 | 1.571 | 19.751 |Dettalji tal-kofinanzjamentJekk il-proposta tipprevedi kofinanzjament min-naħa tal-Istati Membri, jew minn korpi oħrajn (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella hawn taħt (jistgħu jiżdiedu linji addizzjonali jekk jiġu previsti diversi korpi għall-għoti tal-kofinanzjament): M/A-  Il-kontribuzzjoni min-Norveġja 2.200081 % u mill-Iżlanda: 0,113386 % (ċifri tal-2007) għall-ispejjeż operattivi, ibbażati fuq l-Art 12 (1) it-tieni paragrafu tal-Ftehim konkluż mill-Kunsill, l-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta' dawn mal-implimentazzjoni, l-applikazzjoni u l-iżvilupp tal- acquis ta' Schengen (ĠU L 176, 10.7.1999, p. 36).-  Il-kontribuzzjoni mill-Iżvizzera: 2.402999 % (ċifri tal-2007), għall-ispejjeż operattivi, ibbażata fuq l-Art 11 (3) it-tieni paragrafu tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp ta' Schengen (ĠU L 53, 27.2.2008, p. 52).Fir-rigward tal-Iżlanda u n-Norveġja, il-proposta preżenti tibni fuq l-acquis ta’ Schengen, kif definit fl-Anness A tal-Ftehim konkluż bejn il-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn iż-żewġ Stati fl-implimentazzjoni, l-applikazzjoni u l-iżvilupp tal-acquis ta’ Schengen. L-Artikolu 12(1), l-aħħar paragrafu, ta' dan il-Ftehim jistipula li: “F’każijiet fejn l-ispejjeż operattivi jiġu attribwiti għall-baġit ġenerali tal-Komunità Ewropea, l-Iżlanda u n-Norveġja għandhom jaqsmu dawn l-ispejjeż billi jikkontribwixxu għal dan il-baġit somma annwali skont il-persentaġġ tal-prodott gross nazzjonali tal-pajjiżi tagħhom f’relazzjoni mal-prodott gross nazzjonali tal-Istati parteċipanti kollha”.Fir-rigward tal-Iżvizzera, din il-proposta tikkostitwixxi żvilupp fuq id-dispożizzjonijiet tal-acquis ta' Schengen skont it-tifsira tal-Ftehim konkluż mill-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen. L-Artikolu 11(2) ta' dan il-Ftehim jistipula li: “Fir-rigward tal-ispejjeż għall-iżvilupp tas-Sistema tal-Informazzjoni ta' Schengen tat-tieni ġenerazzjoni (SIS II), l-Iżvizzera għandha tikkontribwixxi għall-baġit ġenerali tal-Komunitajiet Ewropej somma annwali għas-snin finanzjarji relevanti li jibdew mis-sena finanzjarja 2002, ikkalkulat skont il-prodott gross domestiku tagħha bħala perċentwal tal-prodott gross domestiku tal-Istati parteċipanti kollha”.4.1.2. Il-kompatibbiltà mal-ipprogrammar finanzjarju( Il-proposta hi kompatibbli mal-ipprogrammar finanzjarju eżistenti. L-approprjazzjonijiet neċessarji sabiex jiġu koperti l-ispejjeż li jirriżultaw mil-laqgħat tal-GPMB se jiġu mill-approprjazzjonijiet li huma bħalissa previsti fl-Ipprogrammar Finanzjarju 2010-2013 għas-Sistema tal-Informazzjoni ta' Schengen (SIS II).( Din il-proposta teħtieġ programmar mill-ġdid tal-intestatura rilevanti tal-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[31] (jiġifieri strument ta’ flessibbiltà jew reviżjoni tal-perspettiva finanzjarja).4.1.3. L-impatt finanzjarju fuq id-dħul( Il-proposta ma għandhiex impatt finanzjarju fuq id-dħul( Il-proposta għandha impatt finanzjarju – l-effett fuq id-dħul huwa dan li ġej:Miljuni ta' EUR (sa ċifra deċimali waħda)Qabel l-azzjoni [Sena n-1] | Il-qagħda wara l-azzjoni |L-għadd totali tar-riżorsi umani | 50 | 50 |5. KARATTERISTIĊI U GĦANIJIET5.1. Ħtieġa li għandha tintlaħaq fi żmien qasir jew fit-tulIl-proposta għandha l-mira li ttawwal il-bażi legali għall-migrazzjoni sakemm din issir teknikament fattibli. Għandha wkoll l-għan li toħloq struttura tal-ġestjoni konformi mal-aħjar prattiki aċċettati internazzjonalment fil-qasam tal-ġestjoni. Minbarra dan, il-proposta tassigura l-flessibbiltà legali għall-kisba tal-funzjonalitajiet tal-SIS II permezz ta' xenarju tekniku alternattiv ibbażat fuq l-SIS 1+, fil-każ li ssir bidla għal dan ix-xenarju. Il-proposta ma timmodifikax l-istruttura bażika tar-responsabbiltà, u lanqas ma tibdel l-istruttura bażika tal-finanzjament.5.2. Il-valur miżjud tal-involviment Komunitarju, u l-koerenza tal-proposta ma’ strumenti finanzjarji oħrajn u s-sinerġiji possibbliFid-dawl tal-integrazzjoni tal-acquis ta' Schengen fil-qafas istituzzjonali tal-Unjoni Ewropea, u fid-dawl ukoll tal-fatt li l-SIS II tinvolvi kompetenzi kemm tal-Komunità u kif ukoll tal-Unjoni, il-proġett tal-ħolqien ta' sistema komuni tal-IT fuq skala kbira jitlob l-involviment tal-Komunità.5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABML-għan ewlieni tal-proposta huwa li jiġi assigurat li l-SIS II tibda taħdem b'suċċess. Ir-riżultat mistenni ta’ din il-proposta huwa li jiżgura l-migrazzjoni bla skossi tad-dejta mill-SIS 1+ għall-SIS II kif ukoll il-konverżjoni sħiħa għall-SIS II. L-indikatur huwa li l-Istati Membri kollha li jipparteċipaw għandhom jaqilbu b'suċċess id-dejta u s-sistemi tagħhom.5.4. Metodu ta’ Implimentazzjoni (indikattiv)( Ġestjoni Ċentralizzata( direttament mill-Kummissjoni( indirettament b’delega lill-:( Aġenziji eżekuttivi( entitajiet stabbiliti mill-Komunitajiet kif imsemmija fl-Artikolu 185 tar-Regolament Finanzjarju( entitajiet nazzjonali tas-settur pubbliku/entitajiet b'missjoni ta' servizz pubbliku( Ġestjoni maqsuma jew deċentralizzata( mal-Istati Membri( mal-pajjiżi Terzi( Ġestjoni konġunta ma’ organizzazzjonijiet internazzjonali (li għandhom jiġu speċifikati)Kummenti rilevanti: M/A6. MONITORAĠĠ U EVALWAZZJONI6.1. Sistema ta’ monitoraġġIl-progress jiġi evalwat regolarment, filwaqt li l-prestazzjoni tiġi mkejla skont l-istandards meħtieġa u kriterji stabbiliti minn qabel. Dan huwa ttrattat partikolarment permezz ta' kuntrattur tal-Assigurazzjoni tal-Kwalità.6.2. Evalwazzjoni6.2.1. Valutazzjoni ex-anteIr-rapport ta' valutazzjoni u tqabbil dwar id-direzzjoni ulterjuri tal-SIS II ppreżentat lill-Kunsill mill-Presidenza u l-Kummissjoni jipprovdi valutazzjoni ex ante . Fuq din il-bażi, il-Konklużjonijiet tal-Kunsill tal-4-5 ta' Ġunju 2009 jinnutaw it-tmiem tal-perjodu ta' tiswija u analiżi tal-SIS II, li matulu numru konsiderevoli ta' kwistjonijiet u żbalji magħrufa ssewwew u jew tfasslu jew ġew implimentati soluzzjonijiet sabiex jirrimedjaw għalihom. Il-Kunsill ikkonkluda li l-iżvilupp tal-SIS II għandu jkompli fuq il-bażi tal-proġett kurrenti tal-SIS II u li l-SIS 1+RE jinżamm bħala pjan ta' kontinġenza.6.2.2. Miżuri li jittieħdu wara evalwazzjoni intermedja/ex-post (tagħlimiet minn esperjenzi simili fil-passat)Il-Bord Globali tal-Ġestjoni tal-Programm qed jitwaqqaf mal-proposti preżenti, u dan iqis l-esperjenza mill-ġestjoni tal-iżvilupp tal-SIS II fuq il-bażi tal-istruttura operattiva kif kienet ġiet stabbilita mill-istrumenti li issa qed jiġu emendati.6.2.3. Termini u frekwenza tal-evalwazzjoni futuraIl-valutazzjonijiet futuri se jsiru fuq il-bażi tal-“kisbiet importanti” ta' kull sitt xhur kif stabbiliti fil-Konklużjonijiet tal-Kunsill tal-4-5 ta' Ġunju 2009.7. Miżuri kontra l-frodiJekk ikunu meħtieġa xi kuntratti addizzjonali, il-proċeduri tal-Kummissjoni għall-għoti tal-kuntratti jiġu applikati, u dan jiggarantixxi l-konformità mal-liġi tal-Komunità dwar il-kuntratti pubbliċi.8. DETTALJI TAR-RIŻORSI8.1. Għanijiet tal-proposta f’termini ta’ spejjeżApproprjazzjonijiet għall-impenn f’EUR miljuni (sa 3 ċifri wara l-punt deċimali)(Għandhom jitniżżlu t-titli tal-għanijiet, l-azzjonijiet u r-riżultati) | Tip ta’ riżultat | Spiża medja | Is-Sena 2010 | Is-Sena 2011 | TOTAL |Sena 2010 | Sena 2011 |L-uffiċjali jew il-persunal temporanju[32] (XX 01 01) | A*/AD | 24 | 24 |B*, C*/AST | 9 | 9 |Persunal iffinanzjat[33] bl-Art. XX 01 02 | 17 | 17 |Persunal ieħor[34] iffinanzjat permezz tal-Art. XX 01 04/05 |TOTAL | 50 | 50 |8.2.2. Deskrizzjoni tal-ħidmiet li jirriżultaw mill-azzjoni-  Koordinazzjoni tal-Programmi-  Ġestjoni tal-Proġetti-  Ġestjoni Teknika-  Valutazzjoni u Rappurtar-  Ġestjoni tal-akkwisti pubbliċi, ġestjoni tal-kuntratti u ġestjoni finanzjarja8.2.3. L-oriġini tar-riżorsi umani (statutorji)( Karigi li bħalissa huma allokati għall-ġestjoni tal-programm li għandu jinbidel jew jiġi estiż( Karigi allokati minn qabel fl-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jitqassmu mill-ġdid bl-użu ta’ riżorsi eżistenti fi ħdan is-servizz ta’ tmexxija (assenjar mill-ġdid intern)( Karigi meħtieġa għas-sena n, iżda mhux previsti fl-eżerċizzju tal-APS/PDB tas-sena kkonċernata8.2.4. Spejjeż amministrattivi oħra inklużi fl-ammont ta’ referenza (XX 01 04/05 – Spejjeż ta’ ġestjoni amministrattiva)M/A8.2.5. L-ispejjeż tar-riżorsi umani u spejjeż relatati mhux inklużi fl-ammont ta’ referenzaEUR miljuni (sa tliet ċifri wara l-punt deċimali)Tip ta’ riżorsi umani | Sena 2010 (pro rata mill-ewwel ta' Lulju) | Sena 2011 (pro rata saż-żmien previst tal-migrazzjoni) |Uffiċjali u persunal temporanju (XX 01 01) | 2.013 | 3.020 |Il-persunal iffinanzjat permezz tal-Artikolu XX 01 02 (il-persunal awżiljarju, l-SNEs, il-persunal b’kuntratt, eċċ.) (speċifika l-linja tal-baġit) | 0.580 | 0.870 |Spiża totali tar-Riżorsi Umani u spejjeż assoċjati (MHUX fl-ammont ta' referenza) | 2.593 | 3.890 |Kalkolu – Uffiċjali u aġenti temporanji |AD/AST – 122,000 EUR kull sena * 33 persuna = 4.026 mEUR |Kalkolu – Staff iffinanzjat skont l-Art. XX 01 02 |Persunal Kontrattwali (art 18 01 02 01 01): 64,000 EUR kull sena * 9 persuni = 0.576 mEUR |Esperti nazzjonali (art 18 01 02 01 03): 73,000 EUR kull sena * 8 persuni = 0.584 mEUR |8.2.6. Nefqa oħra amministrattiva mhux inkluża fl-ammont ta' referenza EUR miljuni (sa tliet ċifri wara l-punt deċimali) |Sena 2010 | Sena 2011 | TOTAL |XX 01 02 11 01 – Missjonijiet | 0.082 | 0.099 | 0.181 |XX 01 02 11 02 – Laqgħat u Konferenzi | 0.095 | 0.142 | 0.237 |2 Nefqa Oħra ta’ Ġestjoni Totali (XX 01 02 11) | 0.177 | 0.241 | 0.418 |3 Nefqa oħra ta' natura amministrattiva (speċifika billi tinkludi r-referenza għal-linja tal-baġit) |Nefqa amministrattiva totali, għajr għal riżorsi umani u spejjeż assoċjati (MHUX inkluża fl-ammont ta’ referenza) | 0.177 | 0.241 | 0.418 |Il-missjonijiet jinkludu żjajjar għal 27 Stat li qed jipparteċipaw għal persuna waħda kull sena u vjaġġi ta' kull ġimgħa lejn Strasbourg għal żewġ persuni saż-żmien previst tal-migrazzjoni.Il-ħtiġijiet għal riżorsi umani u amministrattivi għandhom ikunu koperti fi ħdan l-allokazzjoni li tista’ tingħata lid-DĠ responsabbli għall-amministrazzjoni fil-qafas tal-proċedura annwali ta' allokazzjoni fid-dawl tal-limiti baġitarji.[1] ĠU L 381, 28.12.2006, p. 4.[2] ĠU L 205, 7.8.2007, p. 63.[3] ĠU L 239, 22.9.2000, p. 19 kif emendata l-aħħar bid-Deċiżjoni tal-Kunsill 2008/839/ĠAI tal-24 ta' Ottubru 2008 (ĠU L 299, 8.11.2008, p. 43).[4] ĠU L 328, 13.12.2001, p. 4.[5] ĠU L 411, 30.12.2006, p. 1.[6] ĠU L 328, 13.12.2001, p. 1.[7] ĠU L 411, 30.12.2006, p. 78.[8] ĠU L 381, 28.12.2006, p. 1.[9] ĠU L 79, tal-20.03.2007, p. 20 u ĠU L 79, tal-20.03.2007, p. 29.[10] ĠU L 57, 1.3.2008, p. 1.[11] ĠU L 57, 1.3.2008, p. 14.[12] ĠU L 299, 8.11.2008, p. 1.[13] ĠU L 299, 8.11.2008, p. 43.[14] ĠU C , , p. .[15] ĠU C , , p. .[16] ĠU L 381, 28.12.2006, p. 4.[17] ĠU L 205, 7.8.2007, p. 63.[18] ĠU L 299, 8.11.2008, p. 1.[19] ĠU L 299, 8.11.2008, p. 43.[20] ĠU L 131, 1.6.2000, p. 43.[21] ĠU L 64, 7.3.2002, p. 20.[22] ĠU L 176, 10.7.1999, p. 36.[23] ĠU L 176, 10.7.1999, p. 31.[24] ĠU L 53, 27.2.2008, p. 52.[25] ĠU L 53, 27.2.2008, p. 50.[26] ĠU L 83, 26.3.2008, p. 5.[27] Approprjazzjoni differenzjata.[28] Nefqa li ma taqax taħt il-Kapitolu xx 01 tat-Titolu xx konċernat.[29] Nefqa fl-Artikolu xx 01 04 tat-Titolu xx.[30] In-nefqa fil-Kapitolu xx 01 għajr għall-Artikoli xx 01 04 jew xx 01 05.[31] Ara l-punti 19 u 24 tal-Ftehim Interistituzzjonali.[32] L-ispiża ta’ dawn MHIX koperta bl-ammont ta’ referenza[33] L-ispiża ta’ dawn MHIX koperta bl-ammont ta’ referenza[34] L-ispiża ta’ dawn hija inkluża fl-ammont ta’ referenza


               IL-KUMMISSJONI EWROPEA
            Brussell, 14.8.2017
            COM(2017) 425 final
            2017/0191(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tiġi adottata, f’isem l-Unjoni Ewropea, fir-rigward tal-proposti ta’ standards tal-kwalità għall-frott u għall-ħaxix li jridu jiġu adottati fil-Grupp ta’ Ħidma tal-Istandards tal-Kwalità Agrikola (WP.7 tan-NU/KEE) tal-Kummissjoni Ekonomika għall-Ewropa tan-Nazzjonijiet Uniti

               MEMORANDUM TA’ SPJEGAZZJONI

               L-attivitajiet li jistabbilixxu l-istandards tal-Kummissjoni Ekonomika għall-Ewropa tan-Nazzjonijiet Uniti (NU/KEE) jitwettqu mill-Grupp ta’ Ħidma tal-Istandards tal-Kwalità Agrikola (WP.7) skont il-Fehim ta’ Ġinevra dwar l-Istandards ta’ tal-Kwalità Agrikola
                  1
               .

               Id-WP.7 jopera f’konformità mat-termini ta’ referenza
                  2
                u mal-proċeduri ta’ ħidma
                  3
                tiegħu għall-adozzjoni tal-istandards tal-kwalità agrikola tan-NU/KEE. Il-proposti tal-istandards tal-kwalità tan-NU/KEE dwar il-frott u l-ħaxix jitħejjew rispettivament mis-Sezzjoni Speċjalizzata dwar l-Istandardizzazzjoni tal-Frott u tal-Ħaxix Frisk u mis-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin. Imbagħad il-proposti jiġu adottati b’kunsens mid-WP.7 tan-NU/KEE jew jintbagħtu lura biex jiġu diskussi fis-Sezzjonijiet Speċjalizzati. Dan l-eżerċizzju jsir kull sena.

               Il-membri kollha tan-Nazzjonijiet Uniti jew tal-aġenziji speċjalizzati tan-NU jistgħu jipparteċipaw fix-xogħol tan-NU/KEE dwar l-istandards tal-kwalità agrikola; L-Istati Membri tal-Unjoni Ewropea jipparteċipaw b’mod regolari f’dan ix-xogħol. L-Unjoni Ewropea tipparteċipa bħala osservatur fid-WP.7 tan-NU/KEE u fis-Sezzjonijiet Speċjalizzati tan-NU dwar l-Istandardizzazzjoni tal-Frott u tal-Ħaxix Frisk u tal-Prodotti Mnixxfin u Mqaddin.

               Fil-livell tal-Unjoni, skont l-Artikoli 75(1) u 76(1) tar-Regolament (UE) Nru 1308/2013
                  4
               , il-prodotti tas-settur tal-frott u tal-ħaxix li huma maħsuba biex jinbiegħu friski lill-konsumaturi, jistgħu jiġu kkummerċjalizzati biss jekk ikunu konformi mal-istandards applikabbli tal-kummerċjalizzazzjoni, jekk ikunu tajbin, ġusti u ta’ kwalità għall-kummerċjalizzazzjoni u jekk ikun indikat il-pajjiż tal-oriġini.

               Skont l-Artikolu 75(2) tar-Regolament (UE) Nru 1308/2013, il-Kummissjoni għandha s-setgħa li tistabbilixxi standards tal-kummerċjalizzazzjoni fis-settur tal-frott u tal-ħaxix b’att delegat. Ir-Regolament ta’ Implimentazzjoni tal-Kummissjoni (UE) Nru 543/2011
                  5
               jistipula standards speċifiċi tal-kummerċjalizzazzjoni għal ċerti prodotti tal-frott u tal-ħaxix. Dawn l-istandards speċifiċi tal-kummerċjalizzazzjoni huma bbażati fuq l-istandards tal-kwalità tan-NU/KEE għal dawn il-prodotti.

               L-Artikolu 3(1) tar-Regolament ta’ Implimentazzjoni tal-Kummissjoni (UE) Nru 543/2011 jistipula li l-prodotti li mhumiex koperti b’standard speċifiku tal-UE tal-kummerċjalizzazzjoni jitqiesu bħala prodotti li jkunu konformi mal-istandard ġenerali tal-kummerċjalizzazzjoni meta dawn ikunu konformi ma’ kwalunkwe standard applikabbli adottat min-NU/KEE. Il-premessa 6 tar-Regolament ta’ Implimentazzjoni tal-Kummissjoni (UE) Nru 543/2011 jistipula li l-istandards speċifiċi tal-kummerċjalizzazzjoni li huma stabbiliti għal ċerti prodotti, jenħtieġ li jkunu dawk li huma stabbiliti fl-istandards tan-NU/KEE.

               L-istandards tan-NU/KEE jiddefinixxu l-livelli minimi ta’ kwalità li jipprovdu lingwaġġ komuni biex jiġi ffaċilitat il-kummerċ ġust, jipprevjenu l-ostakli tekniċi għall-kummerċ u jżidu t-trasparenza fis-swieq. Dawn jippromwovu l-kummerċjalizzazzjoni sostenibbli tal-prodotti agrikoli ta’ kwalità, ma jħallux lill-prodotti agrikoli ta’ kwalità baxxa jidħlu fis-suq u jipproteġu l-interessi tal-konsumaturi. B’hekk dawn jikkontribwixxu għall-armonizzazzjoni internazzjonali tal-istandard tal-frott u tal-ħaxix u se jistabbilixxu qafas li se jiżgura li jkun hemm kompetizzjoni ġusta fil-kummerċ tal-frott u tal-ħaxix. L-istandards tan-NU/KEE huma żviluppati biex ikunu konformi mal-miri tal-Ftehim dwar l-Ostakli Tekniċi għall-Kummerċ tal-Organizzazzjoni Dinjija tal-Kummerċ (WTO)
                  6
               .

               Qabel ma jiġu adottati mid-WP.7 tan-NU/KEE, il-proposti jiġu diskussi b’mod estensiv bejn l-esperti xjentifiċi u tekniċi tas-settur tal-frott u tal-ħaxix fis-Sezzjonijiet Speċjalizzati dwar l-Istandardizzazzjoni, li fihom jieħdu sehem l-esperti mill-Istati Membri.

               Għalhekk, jenħtieġ li l-adozzjoni tagħhom fid-WP.7 tan-NU/KEE tkun soġġetta għal kundizzjonijiet li jiżguraw il-konformità tagħhom mad-dritt tal-Unjoni u b’mod partikolari mar-Regolament (UE) Nru 1308/2013 u l-allinjament tagħhom mal-interessi u mal-objettivi fil-qasam tal-politika agrikola. Barra minn hekk, jekk il-Kummissjoni jkollha xi tħassib li ma jkunx ġie diskuss fis-Sezzjonijiet Speċjalizzati dwar l-Istandardizzazzjoni jew jekk tkun disponibbli xi informazzjoni xjentifika jew teknika ġdida, jenħtieġ li jiġi żgurat li dak it-tħassib jiġi diskuss kif imiss qabel ma tittieħed deċiżjoni dwar il-proposta fid-WP.7 tan-NU/KEE. Meta għadd suffiċjenti ta’ Stati Membri jopponu l-proposta, l-Istati Membri parteċipanti tad-WP.7 tan-NU/KEE għandhom jipposponu d-deċiżjoni u jiżguraw li l-proposta tintbagħat lura għal diskussjoni fis-Sezzjonijiet Speċjalizzati dwar l-Istandardizzazzjoni jew fil-gruppi ta’ ħidma ddedikati li fihom jenħtieġ li tinstab soluzzjoni għat-tħassib.

               1.KUNTEST TAL-PROPOSTA

               •Raġunijiet u għanijiet tal-proposta

                  L-istandards tan-NU/KEE jiddefinixxu l-livelli minimi ta’ kwalità li jipprovdu lingwaġġ komuni biex jiġi ffaċilitat il-kummerċ ġust, jipprevjenu l-ostakli tekniċi għall-kummerċ u jżidu t-trasparenza fis-swieq. Dawn jippromwovu l-kummerċjalizzazzjoni sostenibbli tal-prodotti agrikoli ta’ kwalità, ma jħallux lill-prodotti agrikoli ta’ kwalità baxxa jidħlu fis-suq u jipproteġu l-interessi tal-konsumaturi. B’hekk dawn jikkontribwixxu għall-armonizzazzjoni internazzjonali tal-istandards tal-frott u tal-ħaxix u se jistabbilixxu qafas li jiżgura li jkun hemm kompetizzjoni ġusta fil-kummerċ tal-frott u tal-ħaxix. L-istandards tan-NU/KEE huma żviluppati biex ikunu konformi mal-miri tal-Ftehim dwar l-Ostakli Tekniċi għall-Kummerċ tal-Organizzazzjoni Dinjija tal-Kummerċ (WTO).

                  Kif spjegat hawn fuq, l-istandards tal-kwalità tan-NU/KEE dwar il-frott u l-ħaxix jaffettwaw id-dritt tal-Unjoni. Għalhekk, jenħtieġ li l-pożizzjoni tal-Unjoni tiġi stabbilita f’konformità mal-Artikolu 218(9) tat-Trattat dwar il-Funzjonament tal-Unjoni Ewropea. Din il-proposta għandha l-għan li tistabbilixxi din il-pożizzjoni tal-Unjoni, skont kundizzjonijiet u proċeduri ddefiniti.

                  Ir-rieżami u l-adozzjoni tal-istandards tal-kwalità tan-NU/KEE huma proċessi kontinwi li jiżguraw li l-istandards ikunu fis-seħħ, ikunu aġġornati u jkunu skont it-tagħrif xjentifiku u tekniku attwali. Għaldaqstant jeħtieġ li jiddaħħal fis-seħħ proċess li permezz tiegħu l-pożizzjoni tal-Unjoni tiġi stabbilita għal dan l-għan għal perjodu ta’ żmien indefinit. Jenħtieġ li l-laqgħat ta’ koordinazzjoni jsiru kull sena qabel l-adozzjoni/ir-rieżami tal-istandards tal-kwalità min-NU/KEE.

               •Konsistenza mad-dispożizzjonijiet eżistenti fil-qasam ta’ politika

                  Din il-proposta hija konsistenti mal-qafas legali tal-Unjoni dwar l-istandards tal-kummerċjalizzazzjoni għall-frott u għall-ħaxix li ġew stabbiliti fl-Artikoli 75 u 76 tar-Regolament (UE) Nru 1308/2013 u fir-Regolament ta’ Implimentazzjoni tal-Kummissjoni (UE) Nru 543/2011. Dan jiżgura li l-pożizzjoni tal-Unjoni għall-adozzjoni tal-istandards tal-kwalità tan-NU/KEE, imsemmija fid-dispożizzjonijiet ta’ hawn fuq, tiġi stabbilita kif suppost.

                •Konsistenza ma’ politiki oħra tal-Unjoni

                  Il-pożizzjoni tal-Unjoni hija stabbilita bl-istess mod għal diversi organizzazzjonijiet internazzjonali li jistabbilixxu standards li jaffettwaw id-dritt tal-Unjoni, b’mod partikolari fir-rigward tal-istandards adottati fl-Organizzazzjoni Internazzjonali tad-Dielja u l-Inbid (OIV).

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikoli 43 u 218(9) tat-TFUE.

               •Sussidjarjetà (għall-kompetenza mhux esklużiva)

                  Mhux applikabbli.

               •Proporzjonalità

                  Mhux applikabbli.

               •Għażla tal-istrument

                  L-ebda strument ieħor mhu disponibbli għal din l-inizjattiva.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli.

               •Konsultazzjonijiet mal-partijiet ikkonċernati

                  Mhux applikabbli

               •Ġbir u użu tal-kompetenzi

                  Mhux applikabbli.

               •Valutazzjoni tal-impatt

                  Mhux applikabbli.

               •Idoneità regolatorja u simplifikazzjoni

                  Mhux applikabbli.

               •Drittijiet fundamentali

                  Id-drittijiet fundamentali mhumiex affettwati mill-proposta.

               4.IMPLIKAZZJONIJIET GĦALL-BAĠIT

                  Il-proposta ma għandha l-ebda implikazzjoni fuq il-baġit.

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Il-Kummissjoni Ewropea se tipparteċipa fil-laqgħa ta’ koordinazzjoni tal-Grupp ta’ Ħidma kompetenti tal-Kunsill li se tiġi organizzata kif ikun meħtieġ, kull sena qabel il-laqgħa tad-WP.7 tan-NU/KEE.

               •Dokumenti ta’ spjegazzjoni (għad-direttivi)

                  Mhux applikabbli.

               2017/0191 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tiġi adottata, f’isem l-Unjoni Ewropea, fir-rigward tal-proposti ta’ standards tal-kwalità għall-frott u għall-ħaxix li jridu jiġu adottati fil-Grupp ta’ Ħidma tal-Istandards tal-Kwalità Agrikola (WP.7 tan-NU/KEE) tal-Kummissjoni Ekonomika għall-Ewropa tan-Nazzjonijiet Uniti

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43 flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Grupp ta’ Ħidma tal-Istandards tal-Kwalità Agrikola (WP.7 tan-NU/KEE) tal-Kummissjoni Ekonomika għall-Ewropa tan-Nazzjonijiet Uniti jeżamina u jadotta l-proposti li jistabbilixxu standards ġodda tal-kwalità tan-NU/KEE jew li jemendaw standards eżistenti tal-kwalità tan-NU/KEE għall-frott u għall-ħaxix. Il-proposti jitħejjew minn Sezzjonijiet Speċjalizzati dwar l-Istandardizzazzjoni tan-NU/KEE. Id-WP.7 tan-NU/KEE jadotta l-proposti bil-kunsens tal-membri parteċipanti.

               (2)L-istandards tal-kwalità tan-NU/KEE għall-frott u għall-ħaxix jikkontribwixxu għall-armonizzazzjoni internazzjonali tal-istandards tal-frott u tal-ħaxix u se jistabbilixxu qafas li jiżgura li jkun hemm kompetizzjoni ġusta fil-kummerċ tal-frott u tal-ħaxix.

               (3)L-Unjoni tipparteċipa bħala osservatur fid-WP.7 tan-NU/KEE u fis-Sezzjoni Speċjalizzata dwar l-Istandardizzazzjoni. L-Istati Membri huma membri tan-NU/KEE u jipparteċipaw fid-WP.7 tan-NU/KEE u fis-Sezzjonijiet Speċjalizzati dwar l-Istandardizzazzjoni. L-Istati Membri, bħala parteċipanti fid-WP.7 tan-NU/KEE, huma intitolati li jieħdu sehem fit-teħid tad-deċiżjonijiet dwar l-adozzjoni tal-istandards tal-kwalità agrikola tad-WP.7 tan-NU/KEE.

               (4)Skont l-Artikoli 75(1) u 76(1) tar-Regolament (UE) Nru 1308/2013 tal-Parlament Ewropew u tal-Kunsill
                  7
               , il-prodotti tas-settur tal-frott u tal-ħaxix li huma maħsuba biex jinbiegħu friski lill-konsumaturi, jistgħu jiġu kkummerċjalizzati biss jekk ikunu konformi mal-istandards applikabbli tal-kummerċjalizzazzjoni, jekk ikunu tajbin, ġusti u ta’ kwalità għall-kummerċjalizzazzjoni u jekk ikun indikat il-pajjiż tal-oriġini.

               (5)Skont l-Artikolu 75(2) tar-Regolament (UE) Nru 1308/2013, il-Kummissjoni għandha s-setgħa li tistabbilixxi standards tal-kummerċjalizzazzjoni fis-settur tal-frott u tal-ħaxix b’att delegat. Ir-Regolament ta’ Implimentazzjoni tal-Kummissjoni (UE) Nru 543/2011
                  8
               jistipula standards speċifiċi tal-kummerċjalizzazzjoni għal ċerti prodotti tal-frott u tal-ħaxix. Dawn l-istandards speċifiċi tal-kummerċjalizzazzjoni huma bbażati fuq l-istandards tal-kwalità tan-NU/KEE għal dawn il-prodotti.

               (6)Skont l-Artikolu 3(1) tar-Regolament ta’ Implimentazzjoni (UE) Nru 543/2011, il-frott u l-ħaxix li mhumiex koperti bi standard speċifiku tal-kummerċjalizzazzjoni għandhom ikunu konformi mal-istandard ġenerali tal-kummerċjalizzazzjoni li huwa stabbilit fil-Parti A tal-Anness I ta’ dak ir-Regolament ta’ Implimentazzjoni. Il-prodotti li jkunu konformi ma’ kwalunkwe standard applikabbli ta’ kummerċjalizzazzjoni adottat min-NU/KEE jitqiesu bħala prodotti li jkunu konformi mal-istandard ġenerali tal-kummerċjalizzazzjoni.

               (7)Peress li l-istandards tal-kwalità agrikola tan-NU/KEE għall-frott u għall-ħaxix jaffettwaw id-dritt tal-Unjoni, jeħtieġ li tiġi stabbilita l-pożizzjoni li trid tiġi adottata f’isem l-Unjoni fid-WP.7 tan-NU/KEE fir-rigward ta’ dawn l-istandards tal-kwalità.

               (8)Il-proposti għal standards tal-kwalità li jitħejjew mis-Sezzjoni Speċjalizzata dwar l-Istandardizzazzjoni tal-Frott u tal-Ħaxix u mis-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin jiġu diskussi b’mod estensiv bejn l-esperti xjentifiċi u tekniċi tas-settur tal-frott u tal-ħaxix. Għalhekk, jenħtieġ li dawn il-proposti jiġu appoġġati f’isem l-Unjoni mill-Istati Membri, diment li jkunu fl-interess tal-Unjoni u ma jmorrux kontra d-dritt tal-Unjoni u b’mod partikolari r-Regolament (UE) Nru 1308/2013 u sakemm tiġi segwita proċedura li tkun ġiet stabbilita għal dak l-għan.

               (9)Meta l-Kummissjoni jkollha tħassib li ma jkunx ġie diskuss fis-Sezzjonijiet Speċjalizzati dwar l-Istandardizzazzjoni jew meta tfeġġ xi informazzjoni xjentifika jew teknika ġdida qabel jew matul il-laqgħa tad-WP.7 tan-NU/KEE, jenħtieġ li l-adozzjoni tal-proposta tiġi posposta u jenħtieġ li l-proposta tintbagħat lura għal iktar diskussjoni fis-Sezzjonijiet Speċjalizzati dwar l-Istandardizzazzjoni, sakemm dan it-tħassib jew din l-informazzjoni ġdida tkun ġiet diskussa kif imiss.

               (10)Meta għadd suffiċjenti ta’ Stati Membri jikkostitwixxu minoranza li timblokka l-proposta skont it-tieni paragrafu tal-Artikolu 238(3)(a) tat-Trattat u jopponuha, jenħtieġ li l-Istati Membri parteċipanti tal-laqgħa tad-WP.7 tan-NU/KEE jipposponu d-deċiżjoni u jkomplu d-diskussjonijiet fis-sezzjonijiet speċjalizzati jew fil-gruppi ta’ ħidma.

               (11)Sabiex ikun hemm il-flessibbiltà meħtieġa waqt id-diskussjonijiet ta’ qabel il-laqgħa tad-WP.7 tan-NU/KEE u waqt id-diskussjonijiet li jsiru fiha, jenħtieġ li l-Istati Membri, wara li jkunu infurmaw lill-Kummissjoni, ikunu awtorizzati li jaċċettaw li jsiru bidliet fil-proposti, diment li dawn il-bidliet ma jbiddlux is-sustanza tal-proposti,

               ADOTTA DIN ID-DEĊIŻJONI:

               Artikolu 1

               Meta d-WP.7 tan-NU/KEE jissejjaħ biex jistabbilixxi standards ġodda tal-kwalità tan-NU/KEE għall-frott u għall-ħaxix jew biex jiġu emendati l-istandards eżistenti tal-kwalità tan-NU/KEE għall-frott u għall-ħaxix, l-Istati Membri li jipparteċipaw fid-WP.7 tan-NU/KEE, filwaqt li jaġixxu b’mod konġunt f’isem l-Unjoni Ewropea, għandhom jaċċettaw li jsiru proposti li jkunu tħejjew mis-Sezzjoni Speċjalizzata dwar l-Istandardizzazzjoni tal-Frott u tal-Ħaxix Frisk u mis-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin jew li jiġu emendati l-istandards eżistenti tal-kwalità tan-NU/KEE għall-frott u għall-ħaxix skont il-proċedura stabbilita fl-Artikolu 2 u bil-kundizzjonijiet li ġejjin:

               (a)l-istandards il-ġodda tal-kwalità għall-frott u għall-ħaxix jew il-bidliet fl-istandards eżistenti tal-kwalità għall-frott u għall-ħaxix ikunu fl-interess tal-Unjoni u jaqdu l-objettivi li trid tilħaq l-Unjoni fil-qafas tal-politika agrikola tagħha; u

               (b)l-istandards il-ġodda tal-kwalità għall-frott u għall-ħaxix jew il-bidliet fl-istandards eżistenti tal-kwalità għall-frott u għall-ħaxix ma jmorrux kontra d-dritt tal-Unjoni u b’mod partikolari ma jmorrux kontra r-Regolament (UE) Nru 1308/2013, mingħajr preġudizzju għad-dritt tal-Kummissjoni li tadatta r-regoli tal-Unjoni b’att delegat, b’mod partikolari fir-rigward tal-istandards tal-kummerċjalizzazzjoni għall-frott u għall-ħaxix, imsemmija fl-Artikolu 75 ta’ dak ir-Regolament.

               Artikolu 2

               1.
                     Sabiex tiġi ddefinita l-pożizzjoni tal-Unjoni u kif l-Istati Membri għandhom jimplimentawha f’materji msemmija fl-Artikolu 1, għandha ssir laqgħa tal-Grupp ta’ Ħidma kompetenti tal-Kunsill biżżejjed qabel il-laqgħa tad-WP.7 tan-NU/KEE.

               2.
                     B’deroga mill-Artikolu 1, meta l-Kummissjoni tikkomunika tħassib partikolari marbut ma’ proposta tas-Sezzjoni Speċjalizzata dwar l-Istandardizzazzjoni tal-Frott u tal-Ħaxix Frisk jew tas-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin fil-laqgħa tal-Grupp ta’ Ħidma kompetenti tal-Kunsill imsemmija fil-paragrafu 1 u meta dak it-tħassib ma jkunx ġie diskuss f’waħda mis-Sezzjonijiet Speċjalizzati dwar l-Istandardizzazzjoni, l-Istati Membri parteċipanti għandhom jitolbu li d-deċiżjoni dwar dik il-proposta fid-WP.7 tan-NU/KEE tiġi posposta sakemm dak it-tħassib ikun ġie diskuss kif imiss fis-Sezzjoni Speċjalizzata dwar l-Istandardizzazzjoni.

               3.
                     B’deroga mill-Artikolu 1, meta proposta mis-Sezzjoni Speċjalizzata dwar l-Istandardizzazzjoni tal-Frott u tal-Ħaxix Frisk jew mis-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin x’aktarx li tkun se tiġi affettwata minn xi informazzjoni xjentifika jew teknika ġdida li tkun feġġet  wara l-laqgħa msemmija fil-paragrafu 1 iżda xorta waħda qabel jew waqt il-laqgħa tad-WP.7 tan-NU/KEE, l-Istati Membri parteċipanti tad-WP.7 tan-NU/KEE għandhom jitolbu li d-deċiżjoni dwar dik il-proposta fid-WP.7 tan-NU/KEE tiġi posposta sakemm dik il-proposta tkun ġiet diskussa fis-Sezzjonijiet Speċjalizzati dwar l-Istandardizzazzjoni abbażi ta’ dik l-informazzjoni xjentifika jew teknika ġdida.

               4.
                     B’deroga mill-Artikolu 1, jekk għadd ta’ Stati Membri ekwivalenti għal minoranza li timblokka stabbilita bit-tieni paragrafu tal-Artikolu 238(3)(a) tat-Trattat jopponu proposta għal standards ġodda tal-kwalità tan-NU/KEE għall-frott u għall-ħaxix jew emenda għall-istandards eżistenti tal-kwalità tan-NU/KEE għall-frott u għall-ħaxix fil-laqgħa tal-Grupp ta’ Ħidma kompetenti tal-Kunsill, l-Istati Membri li jipparteċipaw fid-WP.7 tan-NU/KEE għandhom jipposponu d-deċiżjoni u jkomplu d-diskussjonijiet fis-Sezzjoni Speċjalizzata dwar l-Istandardizzazzjoni tal-Frott u tal-Ħaxix Frisk jew fis-Sezzjoni Speċjalizzata dwar l-Istandardizzazzjoni tal-Prodotti Mnixxfin u Mqaddin jew fi grupp ta’ ħidma stabbilit għal dak l-għan.

               Artikolu 3

               L-Istati Membri li jipparteċipaw fid-WP.7 tan-NU/KEE, filwaqt li jaġixxu b’mod konġunt f’isem l-Unjoni Ewropea, u wara li jkunu infurmaw lill-Kummissjoni, jistgħu jaqblu li jsiru bidliet żgħar fil-proposti tal-istandards tal-kwalità għall-frott u għall-ħaxix fid-WP.7 tan-NU/KEE li ma jbiddlux is-sustanza ta’ dawn il-proposti.

               Artikolu 4

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                     http://www.unece.org/fileadmin/DAM/trade/agr/AboutUs/GenevaUnderstanding_E.pdf

                     (2)
                  It-Termini ta’ Referenza tal-Grupp ta’ Ħidma tal-Istandards tal-Kwalità Agrikola tan-NU/KEE

                     http://www.unece.org/fileadmin/DAM/trade/agr/AboutUs/ToR_eng.doc

                     (3)
                  Il-Proċeduri ta’ Ħidma tal-Grupp ta’ Ħidma tal-Istandards tal-Kwalità Agrikola tan-NU/KEE, adottati mill-Grupp ta’ Ħidma fl-2010 u emendati fl-2012,

                     http://www.unece.org/fileadmin/DAM/trade/agr/AboutUs/WorkingProcedures_2012_e.doc

                     (4)
                  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

                     (5)
                  Ir-Regolament ta’ Implimentazzjoni tal-Kummissjoni (UE) Nru 543/2011 tas-7 ta’ Ġunju 2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessat (ĠU L 157, 15.6.2011, p. 1).

                     (6)
                  Il-Ftehim dwar l-Ostakli Tekniċi għall-Kummerċ,

                     https://www.wto.org/english/docs_e/legal_e/17-tbt_e.htm

                     (7)
                  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

                     (8)
                  Ir-Regolament ta’ Implimentazzjoni tal-Kummissjoni (UE) Nru 543/2011 tas-7 ta’ Ġunju 2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessat, (ĠU L 157, 15.6.2011, p. 1).


				|

		52012PC0455

			Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, ta' protokoll dwar is-sħubija fil-Ftehim ta’ Djalogu Politiku u ta’ Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Kosta Rika, tal-El Salvador, tal-Gwatemala, tal-Ħonduras, tan-Nikaragwa u tal-Panama, min-naħa l-oħra /* COM/2012/0455 final - 2012/0220 (NLE) */

			   	MEMORANDUM TA’ SPJEGAZZJONI
Il-Ftehim ta’ Djalogu Politiku u ta’
Koperazzjoni bejn, min-naħa l-waħda, il-Komunità Ewropea u l-Istati
Membri tagħha u, min-naħa l-oħra, ir-Repubbliki tal-Kosta Rika,
tal-El Salvador, tal-Gwatemala, tal-Ħonduras, tan-Nikaragwa u tal-Panama,
ġie ffirmat fil-15 ta' Diċembru tal-2003. Dan il-ftehim issa ġie
rratifikat mill-partijiet kollha.
Skont it-termini tal-Artikolu 6(2)
tal-Att tal-Adeżjoni tal-Istati Membri l-ġodda mal-UE,
is-sħubija tal-Istati Membri l-ġodda fil-Ftehim ta’ Djalogu Politiku
u ta’ Koperazzjoni trid tiġi approvata permezz ta’ protokoll ma’ dan
il-ftehim. L-istess artikolu jipprovdi għal proċedura simplifikata,
li fil-qafas tagħha l-protokoll għandu jiġi konkluż
mill-Kunsill, li jiddeċiedi b’unanimità f’isem l-Istati Membri, u
mill-pajjiż terz ikkonċernat.
L-għaxar Stati Membri l-ġodda li
daħlu fl-UE fl-2004 — ir-Repubblika Ċeka, ir-Repubblika tal-Estonja,
ir-Repubblika ta’ Ċipru, l-Ungerija, ir-Repubblika tal-Latvja,
ir-Repubblika tal-Litwanja, ir-Repubblika ta’ Malta, ir-Repubblika tal-Polonja,
ir-Repubblika tas-Slovenja, u r-Repubblika Slovakka — u r-Repubblika
tal-Bulgarija u r-Rumanija, li ssieħbu fl-2007, għandhom jidħlu
fil-Ftehim ta’ Djalogu Politiku u ta’ Koperazzjoni permezz ta’ protokoll
mal-ftehim.
Deċiżjoni tal-Kunsill tas-17
ta’Novembru tal-2009 awtorizzat lill-Kummissjoni tiftaħ negozjati
mar-Repubbliki tal-Kosta Rika, tal-El Salvador, tal-Gwatemala,
tal-Ħonduras, tan-Nikaragwa u tal-Panama, sabiex jiġi konkluż
il-protokoll rilevanti.
It-test tal-protokoll li ġie nnegozjat
mas-sħab fl-Amerika Ċentrali huwa mehmuż ma’ dan id-dokument.
L-aktar dispożizzjoni importanti tal-protokoll għandha x’taqsam
mas-sħubija tal-Istati Membri l-ġodda fil-Ftehim ta’ Djalogu Politiku
u ta’ Koperazzjoni, u tipprovdi għal verżjonijiet awtentiċi
tal-ftehim bil-lingwi uffiċjali l-ġodda tal-UE.
Il-proposti mehmuża huma għal (1)
deċiżjoni tal-Kunsill dwar l-iffirmar u l-applikazzjoni
proviżorja tal-protokoll u (2) deċiżjoni tal-Kunsill dwar
il-konklużjoni tal-protokoll.
Il-Kunsill huwa mitlub jadotta
d-Deċiżjonijiet tal-Kunsill proposti sabiex il-protokoll jiġi
ffirmat u konkluż.
2012/0220 (NLE)
Proposta għal
DEĊIŻJONI TAL-KUNSILL
dwar l-iffirmar, f'isem l-Unjoni Ewropea, ta'
protokoll dwar is-sħubija fil-Ftehim ta’ Djalogu Politiku u ta’
Koperazzjoni bejn il-Komunità Ewropea u l-Istati Membri tagħha,
min-naħa l-waħda, u r-Repubbliki tal-Kosta Rika, tal-El Salvador,
tal-Gwatemala, tal-Ħonduras, tan-Nikaragwa u tal-Panama, min-naħa
l-oħra
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 212(3),
flimkien mal-Artikolu 218(5) tiegħu,
Wara li kkunsidra t-Trattat tal-Adeżjoni
tas-16 ta' April tal-2003, u b'mod partikolari l-Artikolu 2(3)
tiegħu,
Wara li kkunsidra l-Att tal-Adeżjoni
anness mat-Trattat tal-Adeżjoni, u b'mod partikolari l-Artikolu 6(2)
tiegħu,
Wara li kkunsidra t-Trattat tal-Adeżjoni
tar-Repubblika tal-Bulgarija u r-Rumanija, u b'mod partikolari
l-Artikolu 4(3) tiegħu,
Wara li kkunsidra l-Att anness mat-Trattat
tal-Adeżjoni tal-Bulgarija u tar-Rumanija mal-Unjoni Ewropea, u
partikolarment l-Artikolu 6(2) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Fis-17 ta’ Novembru tal-2009
l-Kunsill awtorizza lill-Kummissjoni tiftaħ negozjati mar-Repubbliki
tal-Kosta Rika, tal-El Salvador, tal-Gwatemala, tal-Ħonduras,
tan-Nikaragwa u tal-Panama għall-iffirmar ta' protokoll dwar
is-sħubija mal-Ftehim ta’ Djalogu Politiku u ta’ Koperazzjoni.
In-negozjati ġew konklużi b’suċċess bl-inizjalar
tal-Ftehim.
(2)       Skont it-termini
tal-Artikolu 6(2) tal-Att tal-Adeżjoni tal-Istati Membri l-ġodda
mal-UE, is-sħubija tal-Istati Membri l-ġodda fil-Ftehim ta’ Djalogu
Politiku u ta’ Koperazzjoni trid tiġi approvata permezz ta’ protokoll ma’ dan
il-ftehim. L-istess artikolu jipprovdi għal proċedura simplifikata,
li permezz tagħha l-protokoll irid jiġi konkluż mill-Kunsill, li
jaġixxi unanimament f’isem l-Istati Membri, u mill-pajjiżi terzi
kkonċernati.
(3)       L-Artikolu X
tal-protokoll li ġie nnegozjat mas-sħab fl-Amerika Ċentrali
jipprovdi għall-applikazzjoni proviżorja tal-protokoll qabel
id-dħul fis-seħħ tiegħu.
(4)       Għalhekk,
soġġett għall-konklużjoni tiegħu aktar tard,
il-protokoll għandu jiġi ffirmat f’isem l-Unjoni u jiġi applikat
b’mod proviżorju,
ADOTTA DIN ID-DEĊIŻJONI:
Artikolu 1
L-iffirmar tal-protokoll dwar is-sħubija
mal-Ftehim ta’ Djalogu Politiku u ta’ Koperazzjoni mar-Repubbliki tal-Kosta
Rika, tal-El Salvador, tal-Gwatemala, tal-Ħonduras, tan-Nikaragwa u
tal-Panama huwa b'dan approvat f'isem l-Unjoni, suġġett
għall-konklużjoni tal-ftehim imsemmi.
It-test tal-ftehim li għandu jiġi
ffirmat huwa mehmuż ma’ din id-deċiżjoni.
Artikolu 2
Il-president tal-Kunsill huwa b’dan awtorizzat
jinnomina lill-persuna/i li se jkollha/jkollhom is-setgħa li
tiffirma/jiffirmaw, f’isem l-Unjoni Ewropea u l-Istati Membri tagħha,
il-protokoll ta’ mal-Ftehim ta’ Djalogu Politiku u ta’ Koperazzjoni bejn
il-Komunità Ewropea u l-Istati Membri tagħha, min-naħa l-waħda,
u r-Repubbliki tal-Kosta Rika, tal-El Salvador, tal-Gwatemala,
tal-Ħonduras, tan-Nikaragwa u tal-Panama, min-naħa l-oħra.
Artikolu 3
Sakemm jidħol fis-seħħ,
il-protokoll jiġi applikat fuq bażi proviżorja mid-data
tad-dħul fis-seħħ tal-Ftehim ta’ Djalogu Politiku u ta’
Koperazzjoni bejn il-Komunità Ewropea u l-Istati Membri tagħha,
min-naħa l-waħda, u r-Repubbliki tal-Kosta Rika, tal-El Salvador,
tal-Gwatemala, tal-Ħonduras, tan-Nikaragwa u tal-Panama, min-naħa
l-oħra.
Artikolu 4
Din id-deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS
Protokoll
ta’
mal-Ftehim ta’ Djalogu Politiku u ta’ Koperazzjoni bejn il-Komunità Ewropea u
l-Istati Membri tagħha, min-naħa l-waħda, u r-Repubbliki
tal-Kosta Rika, tal-El Salvador, tal-Gwatemala, tal-Ħonduras, tan-Nikaragwa
u tal-Panama, min-naħa l-oħra, sabiex jingħata kas
tas-sħubija tar-Repubblika tal-Bulgarija, tar-Repubblika Ċeka,
tar-Repubblika tal-Estonja, tar-Repubblika ta’ Ċipru, tal-Ungerija,
tar-Repubblika tal-Latvja, tar-Repubblika tal-Litwanja, tar-Repubblika ta’
Malta, tar-Repubblika tal-Polonja, tar-Rumanija, tar-Repubblika tas-Slovenja, u
tar-Repubblika Slovakka fl-Unjoni Ewropea

IR-RENJU
TAL-BELĠJU,
IR-REPUBBLIKA
TAL-BULGARIJA,
IR-REPUBBLIKA
ĊEKA,
IR-RENJU
TAD-DANIMARKA,
IR-REPUBBLIKA
FEDERALI TAL-ĠERMANJA,
IR-REPUBBLIKA
TAL-ESTONJA,
L-IRLANDA,
IR-REPUBBLIKA
ELLENIKA,
IR-RENJU
TA' SPANJA,
IR-REPUBBLIKA
FRANĊIŻA,
IR-REPUBBLIKA
TALJANA,
IR-REPUBBLIKA
TA' ĊIPRU,
IR-REPUBBLIKA
TAL-LATVJA,
IR-REPUBBLIKA
TAL-LITWANJA,
IL-GRAN
DUKAT TAL-LUSSEMBURGU,
L-UNGERIJA,
IR-REPUBBLIKA
TA’ MALTA,
IR-RENJU
TAL-PAJJIŻI L-BAXXI,
IR-REPUBBLIKA
TAL-AWSTRIJA,
IR-REPUBBLIKA
TAL-POLONJA,
IR-REPUBBLIKA
PORTUGIŻA,
IR-RUMANIJA,
IR-REPUBBLIKA
TAS-SLOVENJA,
IR-REPUBBLIKA
SLOVAKKA,
IR-REPUBBLIKA
TAL-FINLANDJA,
IR-RENJU
TAL-ISVEZJA,
IR-RENJU
UNIT TAL-GRAN BRITTANJA U TAL-IRLANDA TA’ FUQ,
u
L-UNJONI
EWROPEA,
min-naħa l-waħda, u
IR-REPUBBLIKA
TAL-KOSTA RIKA
IR-REPUBBLIKA
TAL-EL SALVADOR,
IR-REPUBBLIKA
TAL-GWATEMALA,
IR-REPUBBLIKA
TAL-ĦONDURAS,
IR-REPUBBLIKA
TAN-NIKARAGWA,
IR-REPUBBLIKA
TAL-PANAMA,
                                                                                min-naħa
l-oħra,
BILLI l-Ftehim ta’ Djalogu Politiku u ta’
Koperazzjoni bejn il-Komunità Ewropea u l-Istati Membri tagħha,
min-naħa l-waħda, u r-Repubbliki tal-Kosta Rika, tal-El Salvador,
tal-Gwatemala, tal-Ħonduras, tan-Nikaragwa u tal-Panama, min-naħa
l-oħra, minn issa 'l quddiem imsejjaħ "il-ftehim", ġie
ffirmat fil-15 ta' Diċembru tal-2003;
BILLI t-Trattat li jikkonċerna
l-adeżjoni tar-Repubblika Ċeka, tar-Repubblika tal-Estonja,
tar-Repubblika ta’ Ċipru, tar-Repubblika tal-Latvja, tar-Repubblika
tal-Litwanja, tar-Repubblika tal-Ungerija, tar-Repubblika ta’ Malta,
tar-Repubblika tal-Polonja, tar-Repubblika tas-Slovenja u tar-Repubblika
Slovakka mal-Unjoni Ewropea (minn hawn ’il quddiem imsejjaħ t-“it-trattat
tal-adeżjoni”) ġie iffirmat f’Ateni fis-16 ta’ April tal-2003;
BILLI, skont l-Artikolu 6(2) tal-Att
tal-Adeżjoni, l-inkorporazzjoni ta' dawn l-Istati Membri fil-ftehim
għandha tiġi formalizzata bil-konklużjoni ta' protokoll
mal-ftehim;
BILLI t-Trattat dwar l-adeżjoni
tar-Repubblika tal-Bulgarija u tar-Rumanija mal-Unjoni Ewropea (minn issa 'l
quddiem imsejjaħ "it-tieni trattat tal-adeżjoni") ġie
ffirmat fil-Lussemburgu fil-25 ta' April tal-2005;
BILLI, skont it-tieni Trattat
tal-Adeżjoni, u b'mod partikolari l-Artikolu 6(2) tal-protokoll dwar
il-kundizzjonijiet u l-arranġamenti għall-ammissjoni tar-Repubblika
tal-Bulgarija u tar-Rumanija, l-inkorporazzjoni tal-Istati Membri l-ġodda
fil-ftehim għandha tiġi formalizzata permezz tal-konklużjoni ta'
protokoll mal-ftehim;
BILLI l-Artikolu 53 tal-ftehim
jgħid: "Għall-finijiet ta' dan il-ftehim,
"il-partijiet" tirreferi għall-Komunità, l-Istati Membri
tagħha jew il-Komunità u l-Istati Membri tagħha, fl-oqsma ta'
kompetenza rispettivi tagħhom, kif joħroġ mit-Trattat li
jistabbilixxi l-Komunità Ewropea, min-naħa l-waħda, u r-Repubbliki
tal-Kosta Rika, tal-El Salvador, tal-Gwatemala, tal-Ħonduras,
tan-Nikaragwa u tal-Panama, min-naħa l-oħra, b'konformità mal-isferi
ta’ kompetenza rispettivi tagħhom. Il-ftehim
japplika wkoll għal miżuri meħudin minn kwalunkwe awtoritajiet
Statali, reġjonali jew lokali fit-territorji tal-partijiet.";
BILLI l-Artikolu 59 tal-ftehim
jgħid: “Dan il-ftehim ikun applikabbli, min-naħa l-waħda,
għat-territorji li fihom huwa applikat it-Trattat li jistabbilixxi
l-Komunità Ewropea u bil-kundizzjonijiet stabbiliti f'dak it-Trattat u,
min-naħa l-oħra, għat-territorji tar-Repubbliki tal-Kosta Rika,
tal-El Salvador, tal-Gwatemala, tal-Ħonduras, tan-Nikaragwa u
tal-Panama";
BILLI l-Artikolu 60 tal-ftehim
jgħid: "Ta’ dan il-ftehim jitħejjew kopji bid-Daniż, bl-Olandiż,
bl-Ingliż, bil-Finlandiż, bil-Franċiż,
bil-Ġermaniż, bil-Grieg, bit-Taljan, bil-Portugiż, bl-Ispanjol u
bl-Isvediż, u kull wieħed minn dawn it-testi jkun awtentiku bl-istess
mod";
FTEHMU KIF ĠEJ:
Artikolu 1
Ir-Repubblika tal-Bulgarija, ir-Repubblika
Ċeka, ir-Repubblika tal-Estonja, ir-Repubblika ta' Ċipru,
ir-Repubblika tal-Latvja, ir-Repubblika tal-Litwanja, l-Ungerija, ir-Repubblika
ta' Malta, ir-Repubblika tal-Polonja, ir-Rumanija, ir-Repubblika tas-Slovenja,
u r-Repubblika tas-Slovakkja huma b'dan inkorporati bħala partijiet
għall-Ftehim ta’ Djalogu Politiku u ta’ Koperazzjoni bejn il-Komunità
Ewropea u l-Istati Membri tagħha, min-naħa l-waħda, u
r-Repubbliki tal-Kosta Rika, tal-El Salvador, tal-Gwatemala, tal-Ħonduras,
tan-Nikaragwa u tal-Panama, min-naħa l-oħra.
Artikolu 2
Fi żmien sitt xhur minn meta jiġi
inizjalat dan il-protokoll, l-Unjoni Ewropea tgħaddi lill-Istati Membri
tagħha u lir-Repubbliki tal-Kosta Rika, tal-El Salvador, tal-Gwatemala,
tal-Ħonduras, tan-Nikaragwa u tal-Panama l-verżjonijiet tal-ftehim
bil-Bulgaru, biċ-Ċek, bl-Estonjan, bl-Ungeriż, bil-Latvjan,
bil-Litwan, bil-Malti, bil-Pollakk, bir-Rumen, bis-Slovakk u bis-Sloven.
Soġġett għad-dħul fis-seħħ ta' dan il-protokoll,
il-verżjonijiet bil-lingwi l-ġodda jsiru awtentiċi bl-istess
kundizzjonijiet bħall-verżjonijiet imfasslin bil-lingwi preżenti
tal-ftehim.
Artikolu 3
Dan il-protokoll jifforma parti integrali
mill-Ftehim ta’ Djalogu Politiku u ta’ Koperazzjoni.
Artikolu 4
Ta’ dan il-protokoll jitħejjew kopji
bil-Bulgaru, biċ-Ċek, bid-Daniż, bl-Olandiż,
bl-Ingliż, bl-Estonjan, bil-Finlandiż, bil-Franċiża,
bil-Ġermaniż, bil-Grieg, bl-Ungeriż, bit-Taljan, bil-Latvjan,
bil-Litwan, bil-Malti, bil-Pollakk, bil-Portugiż, bir-Rumen, bis-Slovakk,
bis-Sloven, bl-Ispanjol u bl-Isvediż, u kull wieħed minn dawn
it-testi jkun awtentiku bl-istess mod.
Artikolu 5
1.           Dan il-protokoll jiġi
approvat mill-Unjoni Ewropea u l-Istati Membri tagħha, u mir-Repubbliki
tal-Kosta Rika, tal-El Salvador, tal-Gwatemala, tal-Ħonduras,
tan-Nikaragwa u tal-Panama, b'konformità mal-proċeduri tagħhom stess.

2.           Dan il-protokoll jidħol
fis-seħħ fl-ewwel jum tax-xahar ta' wara d-data li fiha l-partijiet
kollha jkunu nnotifikaw lil xulxin dwar it-tlestija tal-proċeduri
meħtieġa għal dan il-għan.
Magħmul fi Brussell,
Għall-Kunsill
Il-President